
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 25 martie 2015

Nr.4C-9/78
RAPORT

asupra propunerii legislative pentru modificarea articolului 18 alin.(2) din Legii educaţiei naţionale nr.1/2011 
(Plx. 65/2015)


1. În baza prevederilor art. 95 din Regulamentul Camerei Deputaţilor, republicat, cu modificările şi completările ulterioare, cu adresa nr. Plx.65 din 11 martie 2015, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea articolului 18 alin.(2) din Legea educaţiei naţionale nr.1/2011.

Pentru întocmirea raportului, Comisia a analizat avizul Consiliului Legislativ şi avizul Consiliului Economic şi Social.

Propunerea legislativă are ca obiect modificarea art.18 alin.(2) din Legea educaţiei naţionale nr.1/2011, cu modificările şi completările ulterioare, în sensul implementării Deciziei Curții Constituționale nr. 669/2014, precum și corelarea cu prevederile Codului civil.

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 15 deputaţi, din totalul de 27 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, cu modificările şi completările ulterioare, la dezbaterea propunerii legislative au participat ca invitați: domnul Andrei Gheorghe Kiraly - secretar de stat în cadrul Ministerului Educaţiei şi Cercetării Ştiinţifice, domnul deputat Remus Cernea – inițiator, domnul senator Ioan Iovescu – inițiator, preot Ionuț Corduneanu - vicar patriarhal și prof. Adrian Lemeni - consilier patriarhal, Patriarhia Română.

5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este prima Cameră sesizată.


6. În urma dezbaterii, în şedinţa din 24 martie 2015, Comisia a propus, cu unanimitatea voturilor celor prezenți, respingerea propunerii legislative din următoarele considerente:


- propunerea legislativă pentru modificarea articolului 18 alin.(2) din Legii educaţiei naţionale nr.1/2011 (Plx. 65/2015) și  propunerea legislativă pentru modificarea alin.(2) al art. 18 din Legea educației naționale nr.1/2011(Plx. 168/2015) au același obiect de reglementare, iar în conformitate cu prevederile art. 68 din Regulamentul Camerei Deputaţilor, republicat, cu modificările şi completările ulterioare, textul Plx. 65/2015 a fost preluat ca amendament la Plx. 168/2015;

- în maniera în care este formulată, propunerea nu este de natură a pune de acord prevederile articolului 18 alin.(2) cu Decizia Curții Constituționale nr. 669/2014, ci excede dispozițiile Curții;

- conform prevederilor art. 41 din Codul Civil, minorul care a împlinit vârsta de 14 ani are capacitatea de exerciţiu restrânsă, iar actele juridice se încheie de către acesta, cu încuviinţarea părinţilor sau, după caz, a tutorelui, iar în cazurile prevăzute de lege, şi cu autorizarea instanţei de tutelă. Minorul cu capacitate de exerciţiu restrânsă poate face singur acte de conservare, acte de administrare care nu îl prejudiciază, precum şi acte de dispoziţie de mică valoare. Pe cale de consecință, opțiunea privind frecventarea orelor de religie, deși este un act de dispoziție, nu se încadrează în ipoteza reglementată de art. 41.




    PREŞEDINTE 



                   


                     SECRETAR

                          Adrian Nicolae DIACONU







      Victor CRISTEA
Consilier parlamentar

   Ioana Florina Mînzu

2

_1473677514.unknown

